सती की योनि गिरी थी यहां - यह मंदिर शक्ति की देवी सती का है। कहा जाता है शिव के तांडव नृत्य के दौरान यहां सती की योनि गिरी थी। इसलिए यहां मां के दर्शन योनि स्वरूप में होते हैं। पुराणों के अनुसार जहां-जहां सती के अंग के टुकड़े, धारण किए वस्त्र या आभूषण गिरे, वहां-वहां शक्तिपीठ अस्तित्व में आए। इसलिए ये माता के 51 शक्तिपीठों में से एक है। हिन्दूओं के प्राचीन 51 शक्तिपीठों में कामाख्या शक्ति पीठ को सर्वश्रेष्ठ माना जाता है। ये मंदिर जो असम राज्य के समृद्ध ऐतिहासिक विरासत की दास्तां बयान करता है। तो यह पवित्र मंदिर असम शहर का हृदय है। कामाख्या मंदिर देश भर में तंत्रमंत्र साधना के लिए भी विख्यात है। इसी तरह की साधना उत्तर प्रदेश के विंध्याचल में मां विंध्यवासिनी देवी के मंदिर में भी की जाती है।